Marchetto da Padova

'Marchetto da Padova o Marcheto da Padoa el gera un teorico e conpoxidor muxicałe. Łe so inovasion inte el canpo de ła notasion muxicałe łe xe sta determinanti pa ł'Ars nova, e el xe sta anca ell primo teòrico muxicałe a parlar de cromatixmo.

 Biografia 
Asè probabilmente el nase Padova. Poco se conose so ła so vita, ma se sa che el gera maestro del coro voxe bianche e insegnante a ła catedrale de Padoa dal 1305 al 1306 e che el ga łasà ła sità del Santo inte el 1308 par łaorare in altre sità del Vèneto e Romagna. I so tratadi prinsipałi pare i sipia datai 1317 e 1319 circa, e scriti a Cesena e Verona. Par cui antecedenti al famoxo tratado de Ars Nova de Philippe de Vitry, 1322.

 Ła so múxica 
Solo tre moteti i vien sicuramente atribuii a Marchetto: una de queste atribusion ła se deve a l'aparensa del so nome a cofà acròstego inte el testo de una de łe parti (Ave regina celorum/Mater innocencie). Baxà so n'altro acròstego inte el steso moteto, a senbra che el sia sta conposto par ła consacrasion de ła Capeła dei Scrovegni de Padoa, el 25 de marso del 1305.

 Scriti e influense 
Marchetto el piovega do tratai prinsipałi: Lucidarium in arte musice plane, probabilmente del 1317, e Pomerium in arte musice mensurate, torno al 1318. El piovega anca na version ridota del Pomerium co el títolo de Brevis compilatio (ła data de sto laoro ła xe sconossua).

 Bibliografia 
 The New Grove Dictionary of Music and Musicians, ed. Stanley Sadie. 20 vol. Londra, Macmillan Publishers Ltd., 1980. ISBN 1-56159-174-2
 Richard H. Hoppin, Medieval Music. New York, W.W. Norton & Co., 1978. ISBN 0-393-09090-6
 Jan Herlinger: "Marchetto da Padova", Grove Music Online ed. L. Macy (Accessed February 28, 2005), (subscription access)
 Jay Rahn: Practical Aspects of Marchetto's Tuning. Music Theory Online: The Online Journal of the Society for Music Theory. vol. 4, no. 6, 1998.  (Accessed January 3, 2006) 

Categoria:Conpozidori venesiani